《寿张倅》
宋代·许棐

明日方重九，先期菊已花。固知天有意，欲祝寿无涯。

玉斝浮金蕊，冰姿映脸霞。长生此真术，不用紫河车。

作者简介：许棐fěi（？～1249）字忱夫，一字枕父，号梅屋。海盐人（今属浙江）。生卒年均不详，约宋理宗宝庆初前后在世。嘉熙中（公元1239年左右）隐于秦溪，筑小庄于溪北，植梅于屋之四檐，号曰梅屋。四壁储书数千卷，中悬白居易、苏轼二像事之。